पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते प्रकोप के बीच रेलवे ने दस दिन में अकेले बीकानेर मंडल की बीस से अधिक गाड़ियों को बंद कर दिया है। वहीं अब सम्पूर्ण लॉकडाउन से रेलवे की वर्तमान में चालू सेवाएं भी बाधित होने के आसार बन गए हैं। इससे रेलवे को जहां अरबों रुपए का नुकसान हो रहा है, वहीं आम आदमी के लिए विकट दौर में अपने घर तक पहुंचना मुश्किल हो गया है।
शुक्रवार को रेलवे ने बीकानेर से दिल्ली जाने के लिए चल रही रेल भी बंद करने की घोषणा कर दी। गाड़ी संख्या 02455 व 02456 बीकानेर से वाया श्रीगंगानगर दिल्ली सराय रोहिला जा रही थी। हालांकि रात को ग्यारह बजे दिल्ली जाने वाली गाड़ी अभी चालू है। दिल्ली में कोरोना के जबर्दस्त प्रकोप और राजस्थान में सम्पूर्ण लॉकडाउन के बीच अगर इस गाड़ी का यात्री भार कम हुआ तो रेलवे इसे भी बंद करने के लिए मजबूर हो सकता है। इससे पहले चार मई को बीकानेर मंडल ने श्रीगंगानगर-हरिद्वार को छह मई से, जयपुर से हिसार को सात मई से, हिसार से रेवाड़ी छह मई से, चूरू से सीकर छह मई से, चूरू से जयपुर छह मई से बंद कर दी। वहीं बीकानेर से हरिद्वार गाड़ी के भी फेरे कम कर दिए हैं।
ये सेवाएं जारी है, पर खतरनाक हैं
बीकानेर के लालगढ़ रेलवे स्टेशन से अवध आसाम एक्सप्रेस अभी चल रही है। बढ़ते कोरोना प्रभाव के चलते यूपी के मजदूर वापस अपने गांव की ओर जा रहे हैं। ऐसे में दस मई तक यह गाड़ी फुल है। इस गाड़ी में जाने वाला रेलवे स्टाफ भयभीत है, क्योंकि लखनऊ व मुरादाबाद होकर आने वाली इस रेल में संक्रमण की सर्वाधिक आशंका है। इसके बाद भी अपना जीवन दांव पर लगाकर रेलवे स्टाफ गाड़ी लेकर जा रहा है। इसी तरह बांद्रा की ओर जाने वाली रेल भी अभी जा रही है। इस रेल का स्टाफ भी चिंतित है, क्योंकि यात्रियों का दबाव इसमें भी ज्यादा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn